Гісторыя Сямэньскага ўніверсітэта - унікальная. Створаны ён быў як прыватная навучальная ўстанова ў 1921 годзе вядомым мецэнатам Чэнь Цзягэнам. Эмігрант і выбітны патрыёт краіны Tan Kah Kee, як яго тут называюць на міньнаньскай мове, задумаў стварыць універсітэт, каб выхоўваць адукаваных і падрыхтаваных да жыцця маладых людзей. Выкарыстоўваючы выдатнае геаграфічнае становішча горада, што знаходзіцца па суседству з Тайванем, Чэнь Цзягэн увасобіў сваю мару ў рэальнасць. Шлях быў няпростым: здарылася нават так, што ён вымушаны быў прадаць свае апартаменты, нягледзячы на нязгоду сямі, каб падтрымаць уласную навучальную ўстанову. Праз гады Сямэньскі ўніверсітэт стаў дзяржаўным. Прынцыпы ж яго застаюцца нязменнымі - працягваць сваю палітыку адной з самых прэстыжных ВНУ краіны, арыентаванай на міжнародны аўтарытэт.